《过灞桥长安道上作》
宋代·张方平

汉牒熟当披旧迹，灞桥今忽过征鞍。前朝宫展烟芜远，四望河山古木寒。

自古功名应邂逅，大家岐路妄汍澜。兴亡甚费生灵血，只得高人梦幻看。

作者简介：（1007—1091）应天宋城人，字安道，号乐全居士。仁宗景祐元年举茂才异等科，复中贤良方正科。历知昆山县，通判睦州。西夏入犯，上平戎十策。历知谏院，论建甚多，主与西夏讲和。累进翰林学士，拜御史中丞，改三司使。出知数州府。英宗治平中召拜翰林学士承旨。神宗即位，拜参知政事，反对任用王安石，极论新法之害。以太子少师致仕。既告老，而论事益切，于用兵、起狱尤反复言之。卒谥文定。有《乐全集》。